- Det er en grov sag, det skal guderne vide, siger Carsten Andersen fra Midt- og Vestsjællands Politi til TV Øst.

To drenge på henholdsvis 14 og 16 år blev torsdag anholdt i forbindelse med en anmeldelse om voldtægt af en 52-årig kvinde i Kalundborg.

Det oplyser Midt- og Vestsjællands Politi til TV Øst.

Klokken 10.10 blev en 16-årig dreng fra Jerslev anholdt. Han sigtes for voldtægt mod en 52-årig kvinde, der fandt sted den 28. juni klokken 00.00 på Vestre Havneplads i Kalundborg.

Klokken 12.20 blev en 14-årig dreng fra Gørlev tilbageholdt i samme sag. Den 16-årige blev fredag fremstillet i grundlovsforhør med krav om varetægtsfængsling. Han blev fængslet i surrogat frem til den 8. august.

Den 14-åriges sag bliver overdraget til de sociale myndigheder på grund af hans alder.

- Det er en grov sag, det skal guderne vide, siger Carsten Andersen fra Midt- og Vestsjællands Politi til TV Øst.

Slog hende i ansigtet

Kvinden stod og ventede på toget, da de to drenge spurgte, om hun havde en cigaret. Da hun gav dem cigaretten, forlod de stedet, men vendte kort efter tilbage.

Her overfaldt de kvinden og gav hende blandt andet slag i ansigtet. Derefter slæbte de hende hen til Vestre Havneplads. Den ene af drengene holdt hende fast, mens den anden voldtog hende.

To drenge på henholdsvis 14 og 16 år blev torsdag anholdt i forbindelse med en anmeldelse om voldtægt af en 52-årig kvinde i Kalundborg. Foto: TV ØST

Politiet oplyste dengang, at der var tale om en fuldbyrdet voldtægt.

Kvinden blev kørt til sygehuset i Holbæk og bagefter til undersøgelse hos Retsmedicinsk Institut for at blive undersøgt for spor efter voldtægten.